
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 220 

17 Φεβρουάριου 2015 


ΑΠΟΦΑΣΕΙ Σ 

Αριθμ. απόφ. 4008 

Έγκριση του Κανονισμού Σπουδών της Εθνικής Σχολής 
Δημόσιας Διοίκησης και Αυτοδιοίκησης (ΕΣΔΔΑ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Έχοντας υπόψη: 

1. Τις διατάξεις: 

(α) των άρθρων 21 παρ. 6 και 22 παρ. 8 του π.δ. 57/2007 
«Κωδικοποίηση σε ενιαίο κείμενο των διατάξεων της 
κείμενης νομοθεσίας, που διέπουν το Εθνικό Κέντρο 
Δημόσιας Διοίκησης και Αυτοδιοίκησης (ΕΚΔΔΑ)» (ΦΕΚ 
59/Α714.03.2007) και 

(β) του άρθρου 57 παρ. 1 περ. α' και 2 του ν. 3966/2011 
«Θεσμικό πλαίσιο των Πρότυπων Πειραματικών Σχο¬ 
λείων, Ίδρυση Ινστιτούτου Εκπαιδευτικής Πολιτικής, 
Οργάνωση του Ινστιτούτου Τεχνολογίας Υπολογιστών 
και Εκδόσεων 'ΔΙΟΦΑΝΤΟΣ" και λοιπές διατάξεις» (ΦΕΚ 
118/Α724.05.2011), 

2. Την αριθ. ΔΙΕΚ/ΤΜ.Β/Φ.8.1/13/3941/22.02.2007 απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης «Τροποποίηση καθορισμού συνολικής 
διάρκειας εκπαίδευσης στην ΕΣΔΔ και κατανομή αυτής 
σε φάσεις» (ΦΕΚ 337/Β713.03.20 07), 

3. Την αριθ. 3933/22.01.2014 απόφαση του Δ.Σ. του ΕΚ¬ 
ΔΔΑ «Εγκριση του Κανονισμού Σπουδών της Εθνικής 
Σχολής Δημόσιας Διοίκησης και Αυτοδιοίκησης (ΕΣ¬ 
ΔΔΑ)» (ΦΕΚ 16 0/Β729.01.2014). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του ΕΚΔΔΑ, απο¬ 
φασίζουμε: 

Εγκρίνουμε τον Κανονισμό Σπουδών της Εθνικής Σχο¬ 
λής Δημόσιας Διοίκησης και Αυτοδιοίκησης (ΕΣΔΔΑ), οι 
διατάξεις του οποίου έχουν ως ακολούθως: 

Άρθρο 1 

Πεδίο εφαρμογής 

Οι διατάξεις του παρόντος Κανονισμού Σπουδών κα¬ 
θορίζουν τις υποχρεώσεις των εκπαιδευομένων στο 
πλαίσιο της εκπαιδευτικής διαδικασίας της ΕΣΔΔΑ και 
διέπουν το πειθαρχικό καθεστώς στο οποίο οι τελευ¬ 
ταίοι υπάγονται. 


ΜΕΡΟΣ ΠΡΩΤΟ: 

ΓΕΝΙΚΕΣ ΔΙΑΤΑΞΕΙΣ 
Αρθρο 2 

Αποστολή και φυσιογνωμία της ΕΣΔΔΑ 

1. Η ΕΣΔΔΑ που συστάθηκε δυνάμει του άρθρου 57 
παρ. 1 περ. α' του ν. 3966/2011 (ΦΕΚ 118/Α') ως ενιαία 
εκπαιδευτική μονάδα του Εθνικού Κέντρου Δημόσιας 
Διοίκησης και Αυτοδιοίκησης (ΕΚΔΔΑ), διαδέχεται την 
Εθνική Σχολή Δημόσιας Διοίκησης (ΕΣΔΔ) και ενσωμα¬ 
τώνει την Εθνική Σχολή Τοπικής Αυτοδιοίκησης (ΕΣΤΑ). 

Αποστολή της ΕΣΔΔΑ είναι η δημιουργία ενός σώμα¬ 
τος εξειδικευμένων στελεχών, με άρτια κατάρτιση και 
σύγχρονη διοικητική αντίληψη, που προορίζονται για τη 
στελέχωση των υπηρεσιών της κεντρικής διοίκησης, της 
κρατικής περιφερειακής διοίκησης και αυτοδιοίκησης. 

2. Προκειμένου να αξιοποιήσει τη διεθνή τεχνογνωσία 
και καινοτομία και τις βέλτιστες διοικητικές πρακτι¬ 
κές, η ΕΣΔΔΑ αναπτύσσει ευρύ δίκτυο συνεργασιών 
με ομόλογους φορείς (Σχολές και Ινστιτούτα Δημόσιας 
Διοίκησης) άλλων κρατών. 

Άρθρο 3 

Ιδιότητα εκπαιδευομένου 

Η ιδιότητα του εκπαιδευομένου αποκτάται με την εγ¬ 
γραφή στην ΕΣΔΔΑ εντός της εκάστοτε τασσόμενης 
αποκλειστικής προθεσμίας και αποβάλλεται αυτοδικαί¬ 
ως με την ολοκλήρωση του Προγράμματος Σπουδών 
της ΕΣΔΔΑ και τη λήψη της αντίστοιχης βεβαίωσης ή 
την επιβολή της ποινής της οριστικής παύσης σύμφωνα 
με τα οριζόμενα στον παρόντα Κανονισμό Σπουδών. 

ΜΕΡΟΣ ΔΕΥΤΕΡΟ: 

ΕΚΠΑΙΔΕΥΤΙΚΗ ΔΙΑΔΙΚΑΣΙΑ 
Αρθρο 4 

Πρόγραμμα Σπουδών 

1. Το Πρόγραμμα Σπουδών της ΕΣΔΔΑ σχεδιάζεται 
από τους Υπεύθυνους Σπουδών καιΈρευνας σε συνερ¬ 
γασία με το Διευθυντή της ΕΣΔΔΑ και εγκρίνεται με 
απόφαση του Δ.Σ. του ΕΚΔΔΑ, μετά από γνωμοδότηση 
του Επιστημονικού - Εκπαιδευτικού Συμβουλίου. 

2. Στο πλαίσιο λειτουργίας της ΕΣΔΔΑ είναι δυνατό 
να συνιστώνται με απόφαση του Προέδρου του ΕΚ¬ 
ΔΔΑ ομάδες εργασίας, στις οποίες συμμετέχουν και 
πρόσωπα εγνωσμένου επιστημονικού κύρους από την 
ακαδημαϊκή κοινότητα και τη Δημόσια Διοίκηση, με αντι¬ 
κείμενο τον προσδιορισμό των γενικών κατευθυντήριων 

αρχών, των συγκεκριμένων γνωστικών αντικειμένων και 
κάθε άλλης λεπτομέρειας του Προγράμματος Σπουδών, 
όπως επίσης την εκπόνηση και συγγραφή εκπαιδευτικού 
υλικού για τις ανάγκες της εκπαιδευτικής διαδικασίας. 

3. Το Πρόγραμμα Σπουδών περιέχει τους τίτλους, τη 
διδακτέα ύλη και το σύνολο των εβδομαδιαίων ωρών 
διδασκαλίας των μαθημάτων, σεμιναρίων και εργαστη¬ 
ρίων ανά Φάση Σπουδών, όπως επίσης δύναται να προ¬ 
βλέπει και άλλου είδους εκπαιδευτικές δραστηριότητες 
(εργασίες, διαλέξεις, ημερίδες, εκπαιδευτικές επισκέψεις 
στην Ελλάδα και στο εξωτερικό, πρακτική εκπαίδευση). 

4. Το Πρόγραμμα Σπουδών της ΕΣΔΔΑ αναρτάται στο 
δικτυακό τόπο του ΕΚΔΔΑ. 

Αρθρο 5 

Διάρθρωση Εκπαιδευτικής Διαδικασίας 

1. Το Πρόγραμμα Σπουδών της ΕΣΔΔΑ είναι συνολικής 
διάρκειας δεκαοκτώ (18) μηνών, μη υπολογιζόμενης της 
μηνιαίας κατ' έτος κανονικής άδειας. 

2. Το Πρόγραμμα Σπουδών της ΕΣΔΔΑ διαρθρώνεται 
σε τρεις διαδοχικές φάσεις: (α) Την Κοινή Φάση Σπου¬ 
δών, διάρκειας τεσσάρων (4) μηνών. 

(β) Την Ειδική Φάση Σπουδών, διάρκειας δεκατριών 
(13) μηνών. 

(γ) Τη Φάση Προετοιμασίας για τις θέσεις προορισμού, 
διάρκειας ενός (1) μηνάς. 

Άρθρο 6 

Οργάνωση Εκπαιδευτικής Διαδικασίας 

1. Η εκπαιδευτική διαδικασία υλοποιείται σύμφωνα με 
το ωρολόγιο πρόγραμμα, το οποίο περιέχει την εβδομα¬ 
διαία κατανομή των ωρών διδασκαλίας των μαθημάτων, 
εργαστηρίων και σεμιναρίων, τους διδάσκοντες και τις 
αίθουσες διδασκαλίας. 

2. Η διδακτική ώρα ορίζεται σε πενήντα (50') λεπτά. 

3. Η διδασκαλία των μαθημάτων, εργαστηρίων και σε¬ 
μιναρίων δύναται να διεξάγεται σε κλιμάκια, στα οποία 
κατανέμονται οι εκπαιδευόμενοι, με σκοπό τη βελτίωση 
της ποιότητας του παρεχόμενου εκπαιδευτικού έργου. 
Στην περίπτωση αυτή λαμβάνεται μέριμνα για την ομοι¬ 
ομορφία της εξέτασης και των κριτηρίων αξιολόγησης 
των εκπαιδευομένων. 

Αρθρο 7 

Κοινή Φάση Σπουδών 

Το Πρόγραμμα της Κοινής Φάσης Σπουδών απευθύ¬ 
νεται προς όλους τους εκπαιδευόμενους, ανεξάρτητα 
από τα επιστημονικά πεδία των σπουδών τους, καλύπτει 
ένα ευρύ φάσμα γνωστικών αντικειμένων και αποσκοπεί 
στην απόκτηση ενός ενιαίου γνωστικού υπόβαθρου. 

Η Κοινή Φάση σπουδών δύναται να περιλαμβάνει μα¬ 
θήματα, σεμινάρια, εργαστήρια, ημερίδες, διαλέξεις, 
εκπαιδευτικές επισκέψεις και άλλες δραστηριότητες, 
σύμφωνα με το Πρόγραμμα Σπουδών. Στο πλαίσιο των 
μαθημάτων, σεμιναρίων και εργαστηρίων είναι δυνατό 
να ανατίθεται στους εκπαιδευόμενους η εκπόνηση ερ¬ 
γασιών και ασκήσεων. 

Άρθρο 8 

Ειδική Φάση Σπουδών 

1. Κατά τη διάρκεια της Ειδικής Φάσης Σπουδών οι 
εκπαιδευόμενοι παρακολουθούν το Πρόγραμμα του 
Τμήματος Εξειδίκευσης στο οποίο έχουν εισαχθεί. Το 
Πρόγραμμα της Ειδικής Φάσης Σπουδών εστιάζει στην 
εφαρμοσμένη και εξειδικευμένη γνώση και αποσκοπεί 


στην ανάπτυξη των επιστημονικών δεξιοτήτων και την 
υψηλού επιπέδου επαγγελματική κατάρτιση των εκ- 
παιδευομένων. 

2. Η Ειδική Φάση Σπουδών επιμερίζεται σε τέσσερις 
(4) διαδοχικούς κύκλους εκπαίδευσης: 

(α) Πρώτος Κύκλος Μαθημάτων Εξειδίκευσης, διάρ¬ 
κειας τεσσάρων (4) μηνών. 

(β) Πρακτική Εκπαίδευση, διάρκειας τεσσάρων (4) μη¬ 
νών. 

(γ) Δεύτερος Κύκλος Μαθημάτων Εξειδίκευσης, διάρ¬ 
κειας τριών (3) μηνών. 

(δ) Κύκλος εκπόνησης και αξιολόγησης των Τελικών 
Εργασιών των εκπαιδευομένων, διάρκειας δύο (2) μηνών. 

3. Πρώτος Κύκλος Μαθημάτων Εξειδίκευσης 

(α) Ο Πρώτος Κύκλος Μαθημάτων Εξειδίκευσης δύνα- 
ται να περιλαμβάνει μαθήματα, σεμινάρια, εργαστήρια, 
ημερίδες, διαλέξεις, εκπαιδευτικές επισκέψεις και άλλες 
δραστηριότητες, σύμφωνα με το Πρόγραμμα Σπουδών. 

Στο πλαίσιο των μαθημάτων, σεμιναρίων και εργαστη¬ 
ρίων είναι δυνατό να ανατίθεται στους εκπαιδευόμενους 
η εκπόνηση εργασιών και ασκήσεων. 

(β) Τα μαθήματα, σεμινάρια και εργαστήρια του Πρώ¬ 
του Κύκλου της Ειδικής Φάσης Σπουδών παρέχουν 
στους εκπαιδευόμενους ένα διεπιστημονικό υπόβαθρο 
γνώσεων και αρχών. Μέσω της εφαρμογής καινοτόμων 
εκπαιδευτικών μεθόδων, οι εκπαιδευόμενοι εξοικειώ¬ 
νονται με τις θεμελιώδεις αρχές άσκησης δημόσιας 
πολιτικής και αποκτούν σύγχρονη διοικητική αντίληψη. 

4. Πρακτική Εκπαίδευση 

(α) Η Πρακτική Εκπαίδευση πραγματοποιείται κατά 
την Ειδική Φάση Σπουδών σε υπηρεσιακές μονάδες- 
πιλότους, που καθορίζονται κατόπιν εισήγησης της 
ΕΣΔΔΑ. 

(β) Με απόφαση του Διευθυντή της ΕΣΔΔΑ και σύμφω¬ 
να με όσα προβλέπει ο Οργανισμός του ΕΚΔΔΑ ορίζο¬ 
νται ο Συντονιστής και οι Επιστημονικά Υπεύθυνοι της 
Πρακτικής Εκπαίδευσης, οι οποίοι αναλαμβάνουν το 
συντονισμό και σχεδίασμά του Προγράμματος Πρακτι¬ 
κής Εκπαίδευσης. Με την ίδια απόφαση ορίζονται ο Συ¬ 
ντονιστής και οι Οργανωτικά Υπεύθυνοι της Πρακτικής 
Εκπαίδευσης, οι οποίοι αναλαμβάνουν τη διοικητική και 
οργανωτική υποστήριξη του Προγράμματος Πρακτικής 
Εκπαίδευσης. 

Για κάθε εκπαιδευόμενο ορίζονται ένας Εκπαιδευτής 
και ο αναπληρωτής αυτού, οι οποίοι επιλέγονται από το 
Μητρώο Εκπαιδευτών Πρακτικής Εκπαίδευσης. 

(γ) Οι Επιστημονικά Υπεύθυνοι Πρακτικής Εκπαίδευσης 
υποβάλλουν εισήγηση προς το Διευθυντή της ΕΣΔΔΑ 
σχετικά με τις υπηρεσίες στις οποίες οι εκπαιδευόμενοι 
διατίθενται για την Πρακτική τους Εκπαίδευση. Οι προ¬ 
τάσεις που διαμορφώνονται, διαβιβάζονται στις οικείες 
υπηρεσίες για την έκδοση της απόφασης τοποθέτησης 
των εκπαιδευομένων και ορισμού των εκπαιδευτών και 
των αναπληρωτών εκπαιδευτών τους. 

(δ) Με απόφαση του Διευθυντή της ΕΣΔΔΑ, ορίζεται η 
κατανομή των εκπαιδευομένων ανά Επιστημονικά Υπεύ¬ 
θυνο της Πρακτικής Εκπαίδευσης, ο οποίος επικουρεί 
και αξιολογεί ενδιάμεσα την πρόοδο που πραγματοποι¬ 
είται, επισημαίνει ενδεχόμενες δυσκολίες συνεργασίας 
με τον εκπαιδευτή και συνδράμει στην αντιμετώπιση 
τους και αναδεικνύει δυνατότητες βελτίωσης της Πρα¬ 
κτικής Εκπαίδευσης του εκπαιδευομένου. 

Παράλληλα, με την ίδια απόφαση, ορίζεται η κατανομή 
των εκπαιδευομένων ανά Οργανωτικά Υπεύθυνο της 
Πρακτικής Εκπαίδευσης, ο οποίος αξιολογεί ενδιάμεσα 

τις συνθήκες και τους όρους με τους οποίους πραγ¬ 
ματοποιείται η Πρακτική Εκπαίδευση, όπως τη διαθέ¬ 
σιμη υλικοτεχνική υποδομή, τη διοικητική ένταξη του 
εκπαιδευομένου, τις εργασιακές συνθήκες, την τήρηση 
του ωραρίου και την ενημέρωση του παρουσιολογίου, 
και αναδεικνύει δυνατότητες βελτίωσης της Πρακτικής 
Εκπαίδευσης του εκπαιδευομένου. 

Οι εκπαιδευόμενοι επικοινωνούν με τους Επιστημονικά 
και τους Οργανωτικά Υπευθύνους Πρακτικής Εκπαίδευ¬ 
σης για την επίλυση τυχόν ζητημάτων που αναφύονται 
κατά τη διάρκεια της Πρακτικής Εκπαίδευσης. 

(ε) Ο Εκπαιδευτής καταρτίζει το Πρόγραμμα Πρακτι¬ 
κής Εκπαίδευσης του εκπαιδευομένου. Ο εκπαιδευό¬ 
μενος έχει την ευθύνη να αποστείλει στην ΕΣΔΔΑ το 
Πρόγραμμα Πρακτικής Εκπαίδευσης σε χρονικό διάστη¬ 
μα δέκα (10) εργασίμων ημερών από την ημερομηνία 
τοποθέτησης στην υπηρεσία που πραγματοποιεί την 
Πρακτική του Εκπαίδευση. 

Με ευθύνη του Εκπαιδευτή Πρακτικής Εκπαίδευσης, 
μετά από συνεννόηση με τον Υπεύθυνο Πρακτικής Εκ¬ 
παίδευσης της Σχολής, στους εκπαιδευόμενους παρέ¬ 
χονται έως δύο ημέρες αδείας το μήνα προκειμένου 
να καλυφθούν εκπαιδευτικές ανάγκες στο πλαίσιο του 
Προγράμματος Σπουδών της ΕΣΔΔΑ. 

(στ) Η Πρακτική Εκπαίδευση αξιολογείται ενδιάμεσα 
από τους Επιστημονικά και τους Οργανωτικά Υπεύθυ¬ 
νους. Η ενδιάμεση αξιολόγηση της Πρακτικής Εκπαί¬ 
δευσης αποτυπώνεται σε φόρμες που συμπληρώνονται 
ανά επίσκεψη και συγκεντρωτικές εκθέσεις ανά εκπαι¬ 
δευόμενο, που κατατίθενται στο Τμήμα Συντονισμού 
Διοικητικού και Εκπαιδευτικού Έργου, προκειμένου να 
είναι διαθέσιμες στην αρμόδια επιτροπή κατά την εξέ¬ 
ταση της Πρακτικής Εκπαίδευσης. 

(ζ) Οι εκπαιδευόμενοι καταθέτουν στην ΕΣΔΔΑ με¬ 
λέτη περίπτωσης σε θέμα άρρηκτα συνυφασμένο με 
την τρέχουσα επικαιρότητα, αλλά και την εμπειρία που 
απεκόμισαν και το έργο που επιτέλεσαν στο πλαίσιο 
υλοποίησης του Προγράμματος Πρακτικής Εκπαίδευσης 
και υποβάλουν σχετικό φάκελο, που περιλαμβάνει το 
Θέμα της μελέτης περίπτωσης Πρακτικής Εκπαίδευσης, 
την'Εκθεση Πρακτικής Εκπαίδευσης και το εβδομαδιαίο 
ημερολόγιο δραστηριοτήτων, τα οποία και παρουσιά¬ 
ζουν ενώπιον των λοιπών εκπαιδευομένων του οικείου 
κλιμακίου κατά τη διάρκεια του Δεύτερου Κύκλου Μα¬ 
θημάτων Εξειδίκευσης. 

(η) Μέσα σε χρονικό διάστημα πέντε (5) εργασίμων 
ημερών μετά τη λήξη της περιόδου Πρακτικής Εκπαί¬ 
δευσης υποβάλλονται στην ΕΣΔΔΑ: 

- Από τον Εκπαιδευτή: 

• Το Έντυπο Αξιολόγησης του εκπαιδευομένου. 

- Από τον εκπαιδευόμενο: 

• Το Έντυπο Αξιολόγησης Πρακτικής Εκπαίδευσης. 

• Η Έκθεση Πρακτικής Εκπαίδευσης. 

• Ο φάκελος της μελέτης περίπτωσης του θέματος 
Πρακτικής Εκπαίδευσης. 

5. Δεύτερος Κύκλος Μαθημάτων Εξειδίκευσης 

(α) Ο Δεύτερος Κύκλος Μαθημάτων Εξειδίκευσης 
δύναται να περιλαμβάνει μαθήματα, σεμινάρια, εργα¬ 
στήρια, ημερίδες, διαλέξεις, εκπαιδευτικές επισκέψεις 
και άλλες δραστηριότητες, σύμφωνα με το Πρόγραμμα 
Σπουδών. 

(β) Στο πλαίσιο του Δεύτερου Κύκλου Μαθημάτων 
Εξειδίκευσης ανατίθεται στους εκπαιδευόμενους η εκ¬ 
πόνηση συλλογικών εργασιών (έκτασης 3.500 έως 4.000 
λέξεων / ανά εκπαιδευόμενο). Οι εν λόγω εργασίες πα¬ 


ρουσιάζονται από κάθε ομάδα εκπαιδευομένων ενώπιον 
των λοιπών εκπαιδευομένων του οικείου κλιμακίου. 

(γ) Οι συλλογικές εργασίες που εκπονούνται από 
τους εκπαιδευόμενους, αφορούν σε θεματικές περιο¬ 
χές αιχμής που καθορίζονται από τους διδάσκοντες σε 
συνεργασία με τους Υπεύθυνους Σπουδών καιΈρευνας. 

Οι ειδικότερες λεπτομέρειες ως προς τη διαδικασία 
επιλογής, παρουσίασης και αξιολόγησης των εν λόγω 
εργασιών από τους εκπαιδευόμενους, καθώς και κάθε 
άλλο σχετικό ζήτημα διαδικαστικού χαρακτήρα, όπως 
ο αριθμός των μελών εκάστης ομάδας ανά εργασία, 
καθορίζονται με απόφαση του Διευθυντή της ΕΣΔΔΑ. 

6. Κύκλος εκπόνησης και αξιολόγησης των Τελικών 
Εργασιών. 

(α) Με το πέρας του Δεύτερου Κύκλου Μαθημάτων 
Εξειδίκευσης ανατίθενται με απόφαση του Διευθυντή 
της ΕΣΔΔΑ στους εκπαιδευόμενους οι Τελικές Εργασίες 
(έκτασης 10.000 έως 15.000 λέξεων). Η θεματολογία των 
Τελικών Εργασιών αντλείται από το σύνολο της διδα¬ 
κτέας ύλης του Προγράμματος Σπουδών της ΕΣΔΔΑ. 

(β) Με απόφαση του Διευθυντή της ΕΣΔΔΑ ορίζονται ο 
Συντονιστής και οι Επιστημονικά Υπεύθυνοι του Κύκλου 
εκπόνησης και αξιολόγησης των Τελικών Εργασιών, οι 
οποίοι αναλαμβάνουν το σχεδίασμά και συντονισμό του 
εν λόγω εκπαιδευτικού κύκλου. 

Με ευθύνη του Συντονιστή και των Επιστημονικά 
Υπευθύνων του Κύκλου εκπόνησης και αξιολόγησης 
των Τελικών Εργασιών, διαμορφώνεται κατάλογος με 
τις θεματικές ενότητες και τους τίτλους των Τελικών 
Εργασιών και τους επιβλέποντες αυτών. Ο ανωτέρω 
κατάλογος, μετά από την αρχική έγκριση του από το 
Διευθυντή της ΕΣΔΔΑ, κοινοποιείται στον Πρόεδρο του 
ΕΚΔΔΑ προς τελική έγκριση και έκδοση της απόφασης 
ορισμού των επιβλεπόντων των Τελικών Εργασιών. Για 
κάθε εκπαιδευόμενο ορίζεται ένας Επιβλέπων, ο οποίος 
ανήκει υποχρεωτικά στο Μητρώο Κύριου Διδακτικού 
Προσωπικού του ΕΚΔΔΑ και κατά προτίμηση έχει παρά¬ 
σχει διδακτικό έργο στα πλαίσια της τρέχουσας εκπαι¬ 
δευτικής σειράς. Ο κατάλογος των Τελικών Εργασιών 
περιέχει αριθμό εργασιών προσαυξημένο τουλάχιστον 
κατά δέκα τοις εκατό (10%) του συνολικού αριθμού 
των εκπαιδευομένων, και ανακοινώνεται στους εκπαι¬ 
δευόμενους κατά τη διάρκεια του Δεύτερου Κύκλου 
Μαθημάτων Εξειδίκευσης. 

Η επιλογή Τελικής Εργασίας από τον ανωτέρω κατά¬ 
λογο είναι δεσμευτική για τους εκπαιδευόμενους. Σε 
περίπτωση που για την ίδια εργασία εκδηλώνουν εν¬ 
διαφέρον περισσότεροι του ενός εκπαιδευόμενοι, τότε 
προτεραιότητα δίνεται στον εκπαιδευόμενο που προη¬ 
γείται στη βαθμολογική κατάταξη, όπως αυτή έχει δια¬ 
μορφωθεί μετά την αξιολόγηση και του Πρώτου Κύκλου 
Μαθημάτων Εξειδίκευσης της Ειδικής Φάσης Σπουδών. 

Οι εκπαιδευόμενοι συμμετέχουν σε προγραμματισμέ¬ 
νες συναντήσεις, συνολικής διάρκειας μέχρι έξι (6) ώρες, 
με τον Επιβλέποντα την εργασία τους, στο πλαίσιο των 
οποίων συζητούν την πρόοδο των εργασιών και επιλύ¬ 
ουν τυχόν ζητήματα που ανακύπτουν. Δεν συμπεριλαμ- 
βάνεται η διάρκεια των παρουσιάσεων αξιολόγησης της 
παρ. 2 του άρθρου 10 και των συναντήσεων, της υπο¬ 
στήριξης και της παρουσίασης των τελικών εργασιών. 

Αρθρο 9 

Πρόγραμμα Ξένων Γλωσσών 

Α. Εκπαιδευόμενοι που έχουν εισαχθεί στην ΕΣΔΔΑ 
με μία (1) ξένη γλώσσα. 

1. Στο πλαίσιο της εκπαιδευτικής διαδικασίας της ΕΣ- 
ΔΔΑ, οι εκπαιδευόμενοι παρακολουθούν υποχρεωτικά 
την αγγλική γλώσσα. 

Με την επιφύλαξη της παρ. 2 του παρόντος άρθρου, 
οι εκπαιδευόμενοι κατά την εγγραφή τους στην ΕΣΔΔΑ 
δηλώνουν και μία εκ των διδασκόμενων στην ΕΣΔΔΑ 
ξένων γλωσσών ως τη δεύτερη ξένη γλώσσα που θα 
παρακολουθήσουν στο πλαίσιο της εκπαιδευτικής δι¬ 
αδικασίας. 

2. Ο ελάχιστος αριθμός εκπαιδευομένων για τη δημι¬ 
ουργία, ομοιογενούς ως προς το επίπεδο γλωσσομά¬ 
θειας, τμήματος δευτερεύουσας ξένης γλώσσας είναι 
οκτώ (8). 

Β. Εκπαιδευόμενοι που έχουν εισαχθεί στην ΕΣΔΔΑ 
με δύο (2) ξένες γλώσσες. 

Στο πλαίσιο της εκπαιδευτικής διαδικασίας της ΕΣ¬ 
ΔΔΑ, οι εκπαιδευόμενοι παρακολουθούν υποχρεωτικά: 

(α) την αγγλική γλώσσα και 

(β) τη δεύτερη ξένη γλώσσα, που προβλέπεται από 
την εκάστοτε Προκήρυξη του Εισαγωγικού Διαγωνισμού 
ως πρόσθετη προϋπόθεση για την εισαγωγή σε Τμήμα 
της ΕΣΔΔΑ. 

Αρθρο 10 

Αξιολόγηση εκπαιδευομένων - Αποφοίτηση 

1. Κατά τη διάρκεια της εκπαιδευτικής διαδικασίας της 
ΕΣΔΔΑ, οι εκπαιδευόμενοι αξιολογούνται και βαθμολο¬ 
γούνται για την επίδοση τους στα μαθήματα, σεμινάρια, 
εργαστήρια και εργασίες, όπως αυτά ορίζονται από 
το Πρόγραμμα Σπουδών. Σε συγκεκριμένα μαθήματα, 
σεμινάρια ή εργαστήρια που ορίζονται με απόφαση του 
Διευθυντή της ΕΣΔΔΑ, δύναται να παρέχεται επάρκεια. 

2. Η αξιολόγηση της Πρακτικής Εκπαίδευσης πραγ¬ 
ματοποιείται ενώπιον Διμελών Επιτροπών Αξιολόγη¬ 
σης που συγκροτούνται με απόφαση του Διευθυντή 
της ΕΣΔΔΑ. Ως μέλη των εν λόγω Επιτροπών ορίζονται 
στελέχη από το επιστημονικό και διοικητικό προσωπικό 
της ΕΣΔΔΑ, που είναι ενταγμένα στο Μητρώο Κύριου 
Διδακτικού Προσωπικού του ΕΚΔΔΑ 

Η αξιολόγηση της Πρακτικής Εκπαίδευσης περιλαμ¬ 
βάνει: 

(α) την αξιολόγηση από τη διμελή επιτροπή Πρακτικής 
Εκπαίδευσης της'Εκθεσης και της μελέτης περίπτωσης 
του θέματος Πρακτικής Εκπαίδευσης κάθε εκπαιδευο- 
μένου και 

(β) την αξιολόγηση κάθε εκπαιδευομένου από τον 
Εκπαιδευτή του. 

3. Η αξιολόγηση της Τελικής Εργασίας κάθε εκπαι- 
δευομένου πραγματοποιείται ενώπιον τριμελούς επι¬ 
τροπής αξιολόγησης, τα μέλη της οποίας ορίζονται με 
απόφαση του Προέδρου του ΕΚΔΔΑ, κατόπιν εισήγησης 
των Επιστημονικά Υπεύθυνων του Κύκλου εκπόνησης 
και αξιολόγησης των Τελικών Εργασιών. Στην εν λόγω 
επιτροπή συμμετέχουν: 

(α) ο Επιβλέπων την Τελική Εργασία και 

(β) δύο (2) αξιολογητές, οι οποίοι προέρχονται από το 
Μητρώο Κύριου Διδακτικού Προσωπικού του ΕΚΔΔΑ. 

4. Η κλίμακα βαθμολογίας ορίζεται από το ένα (1) έως 
το δέκα (10). Ο βαθμός για κάθε μάθημα, εργαστήριο, 
σεμινάριο ή εργασία μπορεί να είναι ακέραιος ή/και 
να ορίζεται με ακρίβεια μέχρι δύο (2) δεκαδικά ψηφία. 

Ο τελικός βαθμός αποφοίτησης σχηματίζεται σε τόσα 
δεκαδικά ψηφία όσα είναι απαραίτητα ώστε να προ¬ 
κύπτει με ευκρίνεια η σειρά αποφοίτησης των εκπαι- 
δευομένων. 


5. Αναβαθμολόγηση μαθημάτων, σεμιναρίων, εργα¬ 
στηρίων και εργασιών δεν επιτρέπεται. 

Διόρθωση βαθμού επιτρέπεται μόνο σε περίπτωση που 
έχει εμφιλοχωρήσει προφανής παραδρομή ή αθροιστικό 
σφάλμα και ύστερα από σχετικό έγγραφο του αρμόδιου 
διδάσκοντος και απόφαση του Διευθυντή της ΕΣΔΔΑ. 

6. Τα γραπτά βαθμολογούνται και παραδίδονται υπο¬ 
γεγραμμένα στους Υπευθύνους Σπουδών και Έρευνας 
των αντίστοιχων Θεματικών Αξόνων της ΕΣΔΔΑ από 
τους διδάσκοντες - βαθμολογητές εντός προθεσμίας 
δέκα (10) εργασίμων ημερών από την παραλαβή τους. 

Οι Υπεύθυνοι Σπουδών και Έρευνας, μετά την απο¬ 
σφράγιση των ατομικών στοιχείων των εκπαιδευομένων 
από τα γραπτά δοκίμια ή/και την παράδοση των βαθ¬ 
μολογιών των εργασιών, καταρτίζουν και υπογράφουν 
κατάλογο με τον τελικό βαθμό κάθε εκπαιδευομένου 
ανά μάθημα / εργασία, ο οποίος διαβιβάζεται στο Δι¬ 
ευθυντή της ΕΣΔΔΑ και στη συνέχεια παραδίδεται στο 
Τμήμα Διοικητικής και Εκπαιδευτικής Υποστήριξης. 

Οι εκπαιδευόμενοι λαμβάνουν γνώση με επίδειξη των 
διορθωμένων γραπτών δοκιμίων τους ή/και των εργα¬ 
σιών τους κατόπιν σχετικής αιτήσεως που υποβάλλουν 
προς την ΕΣΔΔΑ εντός αποκλειστικής προθεσμίας δέκα 
(10) εργασίμων ημερών από την ανακοίνωση της βαθ¬ 
μολογίας. Συναντήσεις των εκπαιδευομένων με τους 
διδάσκοντες-βαθμολογητές λαμβάνουν χώρα, κατόπιν 
σχετικής αιτήσεως των ενδιαφερομένων προς την ΕΣ¬ 
ΔΔΑ, είτε κατά την επίδειξη των διορθωμένων γραπτών 
δοκιμίων τους ή/και των εργασιών τους, είτε και σε 
οποιοδήποτε άλλο χρονικό σημείο της εκπαιδευτικής 
διαδικασίας, λαμβανομένης πάντοτε υπόψη της διαθε¬ 
σιμότητας των διδασκόντων - βαθμολογητών. 

Τα γραπτά φυλάσσονται υποχρεωτικά για διάστημα 
δώδεκα (12) μηνών μετά την αποφοίτηση κάθε εκπαι¬ 
δευτικής σειράς. Μετά την πάροδο του χρόνου αυτού 
είναι δυνατή η καταστροφή των γραπτών, με ευθύνη 
της αρμόδιας Επιτροπής Εκκαθάρισης Αρχείων, εκτός 
αν εκκρεμεί σχετική ποινική, πειθαρχική ή οποιαδήποτε 
άλλη διοικητική διαδικασία. 

7. Η βαθμολογία των μαθημάτων, σεμιναρίων, εργα¬ 
στηρίων και εργασιών κάθε εκπαιδευτικής φάσης, όπως 
και της Τελικής Εργασίας καταχωρίζεται στο Ολοκλη¬ 
ρωμένο Πληροφοριακό Σύστημα του ΕΚΔΔΑ και τον 
ατομικό υπηρεσιακό φάκελο κάθε εκπαιδευομένου και 
ανακοινώνεται με απόφαση του Διευθυντή της ΕΣΔΔΑ. 

Η ενημέρωση των εκπαιδευομένων σχετικά με τη βαθ¬ 
μολογία δύναται να παρέχεται με κάθε πρόσφορο μέσο. 

8. Η σειρά αποφοίτησης καθορίζεται από τον τελικό 
βαθμό αποφοίτησης, ο οποίος συντίθεται από: 

(ί) Το βαθμό (μέσο όρο) των μαθημάτων, σεμιναρίων 
και εργαστηρίων της Κοινής Φάσης Σπουδών υπολογι¬ 
ζόμενο με συντελεστή βαρύτητας 25%. 

(ϋ) Το βαθμό της Πρακτικής Εκπαίδευσης υπολογιζό¬ 
μενο με συντελεστή βαρύτητας 15%. 

Με απόφαση του Διευθυντή της ΕΣΔΔΑ προσδιορί¬ 
ζεται το ποσοστό συμμετοχής της'Εκθεσης Πρακτικής 
Εκπαίδευσης, του θέματος της μελέτης περίπτωσης 
Πρακτικής Εκπαίδευσης και της αξιολόγησης κάθε εκ- 
παιδευομένου από τον εκπαιδευτή του. 

(ιϋ) Το βαθμό (μέσο όρο) των μαθημάτων, σεμιναρί¬ 
ων και εργαστηρίων του Πρώτου και Δεύτερου Κύκλου 
Μαθημάτων Εξειδίκευσης της Ειδικής Φάσης Σπουδών 
υπολογιζόμενο με συντελεστή βαρύτητας 40%. 

(ίν) Το βαθμό της Τελικής Εργασίας υπολογιζόμενο με 
συντελεστή βαρύτητας 20%. 

9. Α. Εκπαιδευόμενοι που έχουν εισαχθεί στην ΕΣΔΔΑ 
με μία (1) ξένη γλώσσα. 

Η επίδοση επί της αγγλικής γλώσσας λαμβάνεται υπό¬ 
ψη για τη διαμόρφωση του βαθμού σε κάθε εκπαιδευτική 
φάση. Η επίδοση επί της δεύτερης ξένης γλώσσας που 
παρακολουθούν οι εκπαιδευόμενοι δεν λαμβάνεται υπό¬ 
ψη στη βαθμολογία, συμπεριλαμβάνεται ωστόσο στον 
ατομικό υπηρεσιακό τους φάκελο, όπου αναφέρεται το 
επίπεδο της γλωσσομάθειας. 

Β. Εκπαιδευόμενοι που έχουν εισαχθεί στην ΕΣΔΔΑ 
με δύο (2) ξένες γλώσσες. 

Η επίδοση επί της αγγλικής γλώσσας και η επίδοση 
επί της δεύτερης ξένης γλώσσας, που προβλέπεται από 
την εκάστοτε Προκήρυξη του Εισαγωγικού Διαγωνισμού 
ως πρόσθετη προϋπόθεση για την εισαγωγή σε Τμήμα 
της ΕΣΔΔΑ, λαμβάνονται υπόψη για τη διαμόρφωση του 
βαθμού σε κάθε εκπαιδευτική φάση. 

10. Εκπαιδευόμενος που ολοκλήρωσε το πλήρες Πρό¬ 
γραμμα Σπουδών της ΕΣΔΔΑ, κατατάσσεται με βάση 
τον τελικό βαθμό αποφοίτησης σε μία από τις παρα¬ 
κάτω βαθμίδες: 

Πρώτη βαθμίδα: 

• Αριστούχος αποφοιτήσας (βαθμός μεγαλύτερος ή 
ίσος του 8,5) 

Δεύτερη βαθμίδα: 

• Επιτυχώς αποφοιτήσας (βαθμός μεγαλύτερος ή ίσος 
του 5 και μικρότερος του 8,5) 

Τρίτη βαθμίδα: 

• Φοιτήσας (βαθμός μικρότερος του 5). 

ΜΕΡΟΣ ΤΡΙΤΟ: 

ΥΠΟΧΡΕΩΣΕΙΣ ΕΚΠΑΙΔΕΥΟΜΕΝΩΝ ΕΣΔΔΑ 
Άρθρο 11 

Υποχρεώσεις των εκπαιδευομένων 

1. Οι εκπαιδευόμενοι έχουν την υποχρέωση να παρακο¬ 
λουθούν και να συμμετέχουν ανελλιπώς στην εκπαιδευ¬ 
τική διαδικασία, σύμφωνα με το γενικό και το ωρολόγιο 
Πρόγραμμα Σπουδών. Η υποχρέωση αυτή ισχύει και για 
τις εκπαιδευτικές επισκέψεις, διαλέξεις, ημερίδες και 
κάθε άλλη εκπαιδευτική δραστηριότητα που λαμβάνει 
χώρα στο πλαίσιο των σπουδών στην ΕΣΔΔΑ, σύμφωνα 
με το Πρόγραμμα Σπουδών. 

Κατά τη διάρκεια της εκπαιδευτικής διαδικασίας της 
ΕΣΔΔΑ λαμβάνονται για κάθε διδακτική ώρα απουσίες. 

Σε περίπτωση καθυστερημένης προσέλευσης, ο εκ¬ 
παιδευόμενος θεωρείται απών κατά τη συγκεκριμένη 
διδακτική ώρα. Ο διδάσκων δύναται να απαγορεύσει 
την είσοδο μετά την έναρξη της διδασκαλίας. 

Με την επιφύλαξη της παρ. 9 του παρόντος άρθρου 
και της παρ. 1 του άρθρου 12, η απουσία από τα μα¬ 
θήματα, τα σεμινάρια, τις εξετάσεις και τη γενικότερη 
εκπαιδευτική διαδικασία δεν δικαιολογείται. 

2. Η συμμετοχή των εκπαιδευομένων στην Πρακτική 
Εκπαίδευση είναι υποχρεωτική. 

Με ευθύνη του Εκπαιδευτή υποβάλλεται στην ΕΣΔΔΑ 
σε μηνιαία βάση το δελτίο παρακολούθησης της Πρα¬ 
κτικής Εκπαίδευσης κάθε εκπαιδευομένου (παρουσιο- 
λόγιο). 

Οι εκπαιδευόμενοι οφείλουν να συμμορφώνονται προς 
τους κανόνες λειτουργίας της υπηρεσίας στην οποία 
πραγματοποιούν την Πρακτική τους Εκπαίδευση. 

3. Οι εκπαιδευόμενοι έχουν την υποχρέωση να μετέ¬ 
χουν στις γραπτές εξετάσεις και γενικότερα σε κάθε 
είδους δοκιμασία που λαμβάνει χώρα στο πλαίσιο της 
εκπαιδευτικής διαδικασίας της ΕΣΔΔΑ. 


Οι εκπαιδευόμενοι οφείλουν να συμμορφώνονται προς 
τις υποδείξεις των επιτηρητών που αφορούν στον τρό¬ 
πο και τη διαδικασία διεξαγωγής των εξετάσεων, να 
προσέρχονται εγκαίρως στις αίθουσες, όπως και να 
μην υπερβαίνουν τον προκαθορισμένο χρόνο εξέτασης. 

4. Οι εκπαιδευόμενοι έχουν την υποχρέωση να εκ¬ 
πονούν και να καταθέτουν σε προκαθορισμένο αριθμό 
αντιτύπων, σύμφωνα με τις οριζόμενες προδιαγραφές 
και εντός των εκάστοτε τασσόμενων αποκλειστικών 
προθεσμιών, κάθε είδους εργασία που τους ανατίθεται 
στο πλαίσιο της εκπαιδευτικής διαδικασίας της ΕΣΔΔΑ. 

Με την επιφύλαξη του επόμενου εδαφίου, ουδεμία 
εργασία γίνεται δεκτή μετά την πάροδο των τασσόμε¬ 
νων προθεσμιών. 

Εκπαιδευόμενος, ο οποίος λόγω ασθένειας ή άλλου 
σπουδαίου λόγου αδυνατεί να καταθέσει εμπρόθεσμα 
οποιαδήποτε εργασία, οφείλει να ειδοποιεί εγκαίρως 
τη Σχολή και να προσκομίζει τις αναγκαίες ιατρικές ή 
άλλες βεβαιώσεις για την απόδειξη του κωλύματος. Σε 
τέτοιες εξαιρετικές και πλήρως αιτιολογημένες περι¬ 
πτώσεις, ο Διευθυντής της ΕΣΔΔΑ ορίζει με απόφαση 
του νέα ημερομηνία κατάθεσης της εργασίας μέσα σε 
εύλογο χρόνο από την αρχική ημερομηνία κατάθεσης. 

Οι Τελικές Εργασίες αρχειοθετούνται στη Βιβλιοθήκη 
του ΕΚΔΔΑ κατά εκπαιδευτική σειρά και είναι διαθέσι¬ 
μες σε κάθε ενδιαφερόμενο. 

Το ΕΚΔΔΑ δύναται να αναρτά τις εργασίες των εκ- 
παιδευομένων στο δικτυακό του τόπο, να προβαίνει σε 
μετάφραση και επεξεργασία των κειμένων και γενικό¬ 
τερα να αξιοποιεί τις εργασίες για εκπαιδευτικούς και 
ερευνητικούς σκοπούς. 

Όλα τα ανωτέρω τελούν υπό την τήρηση των διατυ¬ 
πώσεων που τίθενται από την κείμενη νομοθεσία για την 
προστασία των δικαιωμάτων πνευματικής ιδιοκτησίας. 

5. Σε περίπτωση που εκπαιδευόμενος αδικαιολογή- 
τως απουσιάζει από πάσης φύσεως εξεταστική διαδι¬ 
κασία ή καταθέτει εκπροθέσμως οποιαδήποτε εργασία 
του ανατίθεται ή με οποιονδήποτε τρόπο δολιεύει την 
εξεταστική διαδικασία ή τη διαδικασία εκπόνησης της 
Τελικής και κάθε άλλης εργασίας, πέραν των οριζομέ- 
νων στο άρθρο 15 του παρόντος Κανονισμού Σπουδών, 
βαθμολογείται με μηδέν (0). 

6. Με το πέρας κάθε Φάσης Σπουδών οι εκπαιδευό¬ 
μενοι έχουν την υποχρέωση να υποβάλουν ηλεκτρονι¬ 
κά ή, κατ' εξαίρεση, εγγράφως τα αντίστοιχα Έντυπα 
Αξιολόγησης του Προγράμματος Σπουδών της ΕΣΔΔΑ. 

Αντικείμενο αξιολόγησης αποτελεί σύμφωνα με τα ως 
άνω οριζόμενα και η Πρακτική Εκπαίδευση. 

7. Οι εκπαιδευόμενοι κάνουν χρήση των αιθουσών, των 
εργαστηρίων Η/Υ και γενικότερα όλων των εγκαταστά¬ 
σεων και των μέσων του ΕΚΔΔΑ εντός του καθοριζόμε¬ 
νου από τη Σχολή ωραρίου. Επίσης, οι εκπαιδευόμενοι 
κάνουν χρήση της Βιβλιοθήκης σύμφωνα με τα οριζόμε¬ 
να στον Κανονισμό Χρήσης της Βιβλιοθήκης του ΕΚΔΔΑ. 

Οι εκπαιδευόμενοι συνεργάζονται για τις εκπαιδευτι¬ 
κές και ερευνητικές τους ανάγκες με τους διδάσκοντες 
και τους Υπεύθυνους Σπουδών καιΈρευνας της ΕΣΔΔΑ, 
σύμφωνα με το εκάστοτε πρόγραμμα που ανακοινώνεται. 

8. Οι εκπαιδευόμενοι οφείλουν να διεκπεραιώνουν με 
συνέπεια και σύμφωνα με τις διατυπώσεις του παρόντος 
Κανονισμού Σπουδών τα εκπαιδευτικά τους καθήκοντα 
και τις εξεταστικές τους υποχρεώσεις. 

Οι εκπαιδευόμενοι οφείλουν να επιδεικνύουν την 
προσήκουσα συμπεριφορά προς τη Διεύθυνση, τους 
διδάσκοντες και το επιστημονικό και διοικητικό προ¬ 
σωπικό της ΕΣΔΔΑ και του ΕΚΔΔΑ γενικότερα και να 
απέχουν από κάθε ενέργεια, η οποία αντίκειται στην 

ιδιότητα και το ήθος ενός μελλοντικού στελέχους της 
Δημόσιας Διοίκησης. 

9. Εκπαιδευόμενος, ο οποίος αποδεδειγμένα για λό¬ 
γους υγείας ή κυήσεως ή μητρότητας ή ανωτέρας βίας, 
καταγράφει σύνολο απουσιών, άνω του τριάντα τοις 
εκατό (30%) του συνόλου των ωρών διδασκαλίας κάθε 
εκπαιδευτικής φάσης, υποχρεούται να επαναλάβει τα 
μαθήματα της εν λόγω φάσης με την επόμενη εκπαιδευ¬ 
τική σειρά, χωρίς να έχει τη δυνατότητα να συνεχίσει 
την εκπαιδευτική διαδικασία της σειράς του. Μέχρι την 
έναρξη της αντίστοιχης Φάσης Σπουδών της επόμενης 
εκπαιδευτικής σειράς, ισχύουν τα κάτωθι: 

(α) για όσους από τους εκπαιδευόμενους φέρουν ήδη 
κατά την εισαγωγή τους στην ΕΣΔΔΑ την ιδιότητα του 
δημοσίου υπαλλήλου, ανακαλείται αυτοδικαίως η από¬ 
σπαση τους στη Σχολή και 

(β) για όσους από τους εκπαιδευόμενους δεν φέρουν κατά 
την εισαγωγή τους στην ΕΣΔΔΑ την ιδιότητα του δημοσίου 
υπαλλήλου, εκδίδεται απόφαση του Διευθυντή της ΕΣΔΔΑ 
δυνάμει της οποίας απασχολούνται στη Σχολή. Κατά το 
διάστημα της ως άνω απασχόλησης, οι εκπαιδευόμενοι 
τελούν υπό την εποπτεία του Διευθυντή της ΕΣΔΔΑ. 

Άρθρο 12 

Αδειες από τα μαθήματα και τις εξετάσεις 

1. Σε εξαιρετικές και πλήρως αιτιολογημένες περι¬ 
πτώσεις, ο Διευθυντής της ΕΣΔΔΑ δύναται να χορηγεί 
σε εκπαιδευόμενο άδεια απουσίας έως τεσσάρων (4) 
ημερών ανά εξάμηνο. 

2. Σε περίπτωση δικαιολογημένης απουσίας του εκ- 
παιδευομένου από κάθε είδους εξεταστική διαδικασία ή 
δοκιμασία, ο Διευθυντής της ΕΣΔΔΑ ορίζει με απόφαση 
του νέα ημερομηνία εξέτασης μέσα σε εύλογο χρόνο 
από την αρχική ημερομηνία της εξέτασης. 

Εκπαιδευόμενος, ο οποίος λόγω ασθένειας ή άλλου σπου¬ 
δαίου λόγου αδυνατεί να μετάσχει σε οποιαδήποτε εξε¬ 
ταστική διαδικασία ή δοκιμασία κατά την προκαθορισμένη 
ημερομηνία διεξαγωγής της, οφείλει να ειδοποιεί εγκαίρως 
τη Σχολή και να προσκομίζει τις αναγκαίες ιατρικές ή άλλες 
βεβαιώσεις για την απόδειξη του κωλύματος. 

Άρθρο 13 

Διευκολύνσεις - Δυνατότητες στους εκπαιδευόμενους 

1. Εκπαιδευόμενος, ο οποίος για έναν από τους λόγους 
που απαριθμούνται στην παρ. 9 του άρθρου 11 του πα¬ 
ρόντος Κανονισμού Σπουδών διακόπτει την εκπαίδευσή 
του στην ΕΣΔΔΑ, όταν επιστρέφει στη Σχολή για να 
συνεχίσει την εκπαίδευσή του, έχει τη δυνατότητα να 
επιλέξει με αίτηση του: 

(α) είτε να διατηρήσει τη συνολική βαθμολογία (μέσο 
όρο) κάθε Φάσης Σπουδών ή κύκλου εκπαίδευσης που έχει 
ολοκληρώσει, λαμβανομένων όμως υπόψη των συντελε¬ 
στών βαθμολόγησης της τρέχουσας εκπαιδευτικής σειράς 

(β) είτε να παρακολουθήσει και επανεξεταστεί στο 
σύνολο των μαθημάτων, σεμιναρίων, εργαστηρίων και 
εργασιών της Φάσης Σπουδών ή κύκλου εκπαίδευσης 
που έχει ολοκληρώσει. 

2. Εκπαιδευόμενος, ο οποίος δικαιολογημένα κατα¬ 
γράφει σύνολο απουσιών άνω του ενός (1) μηνός της 
συνολικής διάρκειας της Πρακτικής Εκπαίδευσης, έχει 
τη δυνατότητα να αναπληρώσει τις απουσίες κατά τη 
διάρκεια του χρονικού διαστήματος που μεσολαβεί από 
την έναρξη εκπόνησης της Τελικής Εργασίας μέχρι και 
την αποφοίτηση του από την ΕΣΔΔΑ. 


ΜΕΡΟΣ ΤΕΤΑΡΤΟ: 

ΠΕΙΘΑΡΧΙΚΟ ΚΑΘΕΣΤΩΣ ΕΚΠΑΙΔΕΥΟΜΕΝΩΝ ΕΣΔΔΑ 
Αρθρο 14 

Πειθαρχικό καθεστώς 

Οι εκπαιδευόμενοι στην ΕΣΔΔΑ υπάγονται στις πει¬ 
θαρχικές διατάξεις του παρόντος Κανονισμού Σπουδών. 

Αρθρο 15 

Πειθαρχικά παραπτώματα 

1. Πειθαρχικό παράπτωμα αποτελεί κάθε υπαίτια και 
καταλογιστή πράξη ή παράλειψη και γενικά συμπεριφο¬ 
ρά του εκπαιδευομένου, η οποία αντίκειται στις υποχρε¬ 
ώσεις που απορρέουν από την ιδιότητα του. 

2. Πειθαρχικά παραπτώματα για τους εκπαιδευόμε¬ 
νους στην ΕΣΔΔΑ αποτελούν: 

(α) Η μη συμμόρφωση με τις διατάξεις του παρόντος 
Κανονισμού Σπουδών και του Κανονισμού Χρήσης της 
Βιβλιοθήκης του ΕΚΔΔΑ. 

(β) Η αδικαιολόγητη απουσία από τα μαθήματα, εργα¬ 
στήρια, σεμινάρια και κάθε είδους εξεταστική διαδικα¬ 
σία ή δοκιμασία, όπως και από όλες τις εκδηλώσεις της 
ΕΣΔΔΑ (ημερίδες, διαλέξεις, εκπαιδευτικές επισκέψεις). 

(γ) Η χρήση βοηθημάτων ή προσωπικών σημειώσεων 
κατά την εξεταστική διαδικασία, όταν τούτο δεν προ- 
βλέπεται, η συνεργασία μεταξύ των εκπαιδευομένων 
και γενικότερα η κάθε είδους δολίευση της εξεταστικής 
διαδικασίας ή της διαδικασίας εκπόνησης και υποστή¬ 
ριξης της Τελικής και κάθε άλλης εργασίας, η οποία 
συνεπάγεται τη μηδένιση του γραπτού ή της εργασίας, 
αντίστοιχα. 

(δ) Η μη συμμόρφωση προς τους κανόνες λειτουργίας 
της υπηρεσίας στην οποία πραγματοποιούν την Πρα¬ 
κτική τους Εκπαίδευση. 

(ε) Η αναξιοπρεπής ή ανάρμοστη ή ανάξια για εκπαι¬ 
δευόμενο συμπεριφορά, εντός ΕΣΔΔΑ. 

(στ) Η με κάθε τρόπο παρακώλυση της εύρυθμης λει¬ 
τουργίας της Σχολής ως προς την τήρηση του Προ¬ 
γράμματος Σπουδών της, καθώς και ως προς την απρό¬ 
σκοπτη διεξαγωγή κάθε άλλης δραστηριότητας που 
προγραμματίζεται στο πλαίσιο της ΕΣΔΔΑ. 

(ζ) Η πρόκληση φθοράς, λόγω παράνομης ή ασυνήθι¬ 
στης χρήσης, στον πάγιο εξοπλισμό των αιθουσών και 
εργαστηρίων Η/Υ του ΕΚΔΔΑ. 

(η) Η μη εμφάνιση ή η άρνηση κατάθεσης ως μάρτυρα, 
χωρίς εύλογη αιτία, στο πλαίσιο πειθαρχικής διαδικασί¬ 
ας που έχει κινηθεί εναντίον εκπαιδευομένου. 

(θ) Η απείθεια (απλή ή σοβαρή). 

(ι) Η αδικαιολόγητη άρνηση προσέλευσης για ιατρική 
εξέταση. 

(ια) Η άσκηση κριτικής των πράξεων της προϊσταμένης 
αρχής που γίνεται δημοσίως, γραπτώς ή προφορικώς, 
με σκόπιμη χρήση - εν γνώσει - εκδήλως ανακριβών 
στοιχείων ή με χαρακτηριστικά απρεπείς εκφράσεις. 

(ιβ) Η άσκηση εργασίας ή έργου με αμοιβή, χωρίς 
άδεια της υπηρεσίας. 

(ιγ) Η διάπραξη των ποινικών αδικημάτων που αποτε¬ 
λούν κώλυμα διορισμού, σύμφωνα με τα οριζόμενα στο 
άρθρο 8 παρ. 1 του Υπαλληλικού Κώδικα (ν.3528/2007, 
ΦΕΚ 26/Α709-02-2007). 

3. Η δίωξη και η τιμωρία πειθαρχικών παραπτωμάτων 
αποτελεί καθήκον των πειθαρχικών οργάνων. 

4. Κατ’ εξαίρεση, για πειθαρχικά παραπτώματα που 
θα επέσυραν την ποινή της έγγραφης επίπληξης, η 
δίωξη απόκειται στη διακριτική εξουσία των πειθαρ¬ 
χικών οργάνων, τα οποία λαμβάνουν υπόψη αφ’ ενός 

το συμφέρον της ΕΣΔΔΑ και αφ’ ετέρου τις συνθήκες 
διάπραξης του πειθαρχικού παραπτώματος και την εν 
γένει διαγωγή του εκπαιδευομένου. 

5. Δεν επιτρέπεται δεύτερη δίωξη για το ίδιο πειθαρ¬ 
χικό παράπτωμα. 

Άρθρο 16 

Πειθαρχικά όργανα 

1. Πειθαρχική εξουσία στους εκπαιδευόμενους στην 
ΕΣΔΔΑ ασκούν: 

(α) ο Πειθαρχικός Προϊστάμενος 

(β) το Πρωτοβάθμιο Πειθαρχικό Συμβούλιο και (γ) το 
Δευτεροβάθμιο Πειθαρχικό Συμβούλιο. 

2. Πειθαρχικός Προϊστάμενος των εκπαιδευομένων 
είναι ο Διευθυντής της ΕΣΔΔΑ. 

Ο Διευθυντής της ΕΣΔΔΑ δύναται να καλεί κατ’ ιδί¬ 
αν κάθε εκπαιδευόμενο που δεν συμμορφώνεται προς 
τις υποχρεώσεις του και να του απευθύνει συστάσεις 
προφορικά. 

3. Το Πρωτοβάθμιο Πειθαρχικό Συμβούλιο κρίνει σε 
πρώτο βαθμό, ύστερα από παραπομπή της υπόθεσης σε 
αυτό και σε δεύτερο βαθμό, ύστερα από ένσταση κατά 
απόφασης του Πειθαρχικός Προϊσταμένου. 

Το Δευτεροβάθμιο Πειθαρχικό Συμβούλιο αποφαίνεται 
σε δεύτερο βαθμό, ύστερα από ένσταση κατά απόφασης 
του Πρωτοβάθμιου Πειθαρχικού Συμβουλίου. 

4. Το Πρωτοβάθμιο Πειθαρχικό Συμβούλιο απαρτίζεται από: 

(α) ένα (1) μέλος του Μητρώου Κύριου Διδακτικού 

Προσωπικού του ΕΚΔΔΑ, που παρέχει διδακτικό έργο 
στο πλαίσιο της τρέχουσας εκπαιδευτικής σειράς, ως 
Πρόεδρο, 

(β) έναν (1) Υπεύθυνο Σπουδών και Έρευνας της ΕΣ¬ 
ΔΔΑ και 

(γ) έναν (1) εκπρόσωπο από το Σύλλογο Εκπαιδευο- 
μένων ΕΣΔΔΑ. 

Τα τακτικά και τα ισάριθμα αναπληρωματικά μέλη του 
Πρωτοβάθμιου Πειθαρχικού Συμβουλίου ορίζονται με 
απόφαση του Δ.Σ. του ΕΚΔΔΑ, ύστερα από εισήγηση του 
Διευθυντή της ΕΣΔΔΑ. Γραμματέας του Πρωτοβάθμιου 
Πειθαρχικού Συμβουλίου ορίζεται διοικητικός υπάλλη¬ 
λος της ΕΣΔΔΑ με απόφαση του Διευθυντή της Σχολής. 

Η θητεία των μελών του Πρωτοβάθμιου Πειθαρχικού 
Συμβουλίου είναι διετής. 

Η άρνηση ή η παράλειψη ορισμού εκπροσώπου από 
το Σύλλογο Εκπαιδευομένων, που τεκμαίρεται με την 
άπρακτη παρέλευση προθεσμίας είκοσι (20) ημερών από 
την υποβολή σχετικού ερωτήματος από το Διευθυντή 
της ΕΣΔΔΑ, δεν ασκεί επιρροή στη νομιμότητα της 
σύνθεσης του Πρωτοβάθμιου Πειθαρχικού Συμβουλίου 
και στο κύρος των αποφάσεων του. 

5. Το Δευτεροβάθμιο Πειθαρχικό Συμβούλιο απαρτί¬ 
ζεται από: 

(α) έναν (1) Πάρεδρο του Νομικού Συμβουλίου του Κρά¬ 
τους ως Πρόεδρο, που υποδεικνύεται από τον Πρόεδρο 
του Νομικού Συμβουλίου του Κράτους, 

(β) ένα (1) μέλος του Δ.Σ. του ΕΚΔΔΑ που φέρει την 
ιδιότητα του εμπειρογνώμονα,(γ) ένα (1) μέλος του Επι¬ 
στημονικού - Εκπαιδευτικού Συμβουλίου που φέρει την 
ιδιότητα μέλους Δ.Ε.Π., 

(δ) έναν (1) υπάλληλο που κατέχει θέση ευθύνης στην 
ΕΣΔΔΑ και 

(ε) τον Προϊστάμενο της αρμόδιας για θέματα προ¬ 
σωπικού Διεύθυνσης του ΕΚΔΔΑ. 

Τα τακτικά και τα ισάριθμα αναπληρωματικά μέλη του 
Δευτεροβάθμιου Πειθαρχικού 


Συμβουλίου του ΕΚΔΔΑ ορίζονται με απόφαση του 
Δ.Σ. του ΕΚΔΔΑ, ύστερα από εισήγηση του Διευθυντή 
της ΕΣΔΔΑ. Γ ραμματέας του Δευτεροβάθμιου Πειθαρ¬ 
χικού Συμβουλίου ορίζεται διοικητικός υπάλληλος της 
ΕΣΔΔΑ με απόφαση του Διευθυντή της Σχολής. 

Η θητεία των μελών του Δευτεροβάθμιου Πειθαρχικού 
Συμβουλίου είναι διετής. 

6. Η λειτουργία του Πρωτοβάθμιου και του Δευτε¬ 
ροβάθμιου Πειθαρχικού Συμβουλίου διέπεται από τις 
εκάστοτε ισχύουσες γενικές διατάξεις για τη λειτουργία 
των συλλογικών οργάνων διοίκησης. 

Αρθρο 17 

Πειθαρχικές ποινές 

1. Για τα πειθαρχικά παραπτώματα του άρθρου 15 παρ. 
2 του παρόντος Κανονισμού 

Σπουδών δύναται να επιβάλλονται οι κατωτέρω πει¬ 
θαρχικές ποινές στους εκπαιδευόμενους στην ΕΣΔΔΑ: 

(α) η έγγραφη επίπληξη 

(β) το πρόστιμο μέχρι το ποσό του ενός τρίτου (1/3) 
των μηνιαίων αποδοχών 

(γ) το πρόστιμο μέχρι τις αποδοχές έξι (6) μηνών 

(δ) η οριστική παύση. 

2. Ο Διευθυντής της ΕΣΔΔΑ δύναται να επιβάλει την 
ποινή της έγγραφης επίπληξης και πρόστιμο μέχρι το 
ποσό του ενός τρίτου (1/3) των μηνιαίων αποδοχών. 

Το Πρωτοβάθμιο Πειθαρχικό Συμβούλιο δύναται να 
επιβάλει πρόστιμο μέχρι τις αποδοχές έξι (6) μηνών και 
την ποινή της οριστικής παύσης. 

3. Η ποινή της οριστικής παύσης επιβάλλεται για αδικαι¬ 
ολόγητη απουσία από τις εκπαιδευτικές δραστηριότητες, 
που υπερβαίνει τις δεκαπέντε (15) ημέρες εκπαίδευσης 
συνεχώς ή συνολικά τις τριάντα (30) ημέρες εκπαίδευσης, 
καθώς και για τα ποινικά αδικήματα που αναφέρονται 
στο άρθρο 8 παρ. 1 του Υπαλληλικού Κώδικα. 

4. Γ ια την επιβολή οποιοσδήποτε πειθαρχικής ποινής 
σε εκπαιδευόμενο συνεκτιμώνται οι ιδιαίτερες συνθήκες 
τέλεσης του παραπτώματος και η εν γένει διαγωγή του 
εκπαιδευομένου και τηρείται η αρχή της αναλογικότητας. 

5. Σε περίπτωση που ο εκπαιδευόμενος διέπραξε πε¬ 
ρισσότερα πειθαρχικά παραπτώματα επιβάλλεται, κατά 
συγχώνευση, μία συνολική ποινή, κατά την επιμέτρηση 
της οποίας λαμβάνεται υπόψη από το πειθαρχικό όργα¬ 
νο η βαρύτητα όλων των πειθαρχικών παραπτωμάτων. 

Αρθρο 18 

Πειθαρχική διαδικασία 

1. Αρμόδιος για την άσκηση πειθαρχικής δίωξης είναι 
ο Διευθυντής της ΕΣΔΔΑ. 

2. Πριν από την άσκηση πειθαρχικής δίωξης, ο Διευ¬ 
θυντής της ΕΣΔΔΑ δύναται να διεξαγάγει ο ίδιος ή να 
αναθέσει σε υπάλληλο τη διενέργεια προκαταρκτικής 
εξέτασης, προκειμένου να διαπιστωθεί η τέλεση πει¬ 
θαρχικού παραπτώματος και οι συνθήκες τέλεσης του. 

Εκείνος που διενεργεί την προκαταρκτική εξέταση δύ- 
ναται να εξετάζει μάρτυρες, να καλεί τον εκπαιδευόμενο 
σε παροχή εξηγήσεων και γενικότερα να προβαίνει σε 
κάθε αναγκαία, για τη συγκέντρωση αποδεικτικών στοι¬ 
χείων, ενέργεια. Αν από την προκαταρκτική εξέταση δεν 
προκύπτει η τέλεση πειθαρχικού παραπτώματος, εκείνος 
που διενεργεί την προκαταρκτική εξέταση συντάσσει 
σχετική αιτιολογημένη έκθεση και η υπόθεση τίθεται στο 
αρχείο. Αν, αντιθέτως, προκύπτει πειθαρχικό παράπτωμα, 
ο Διευθυντής της ΕΣΔΔΑ καλεί τον εκπαιδευόμενο σε 
απολογία, οπότε και αρχίζει η πειθαρχική δίωξη. 

Στην κλήση σε απολογία καθορίζεται σαφώς το απο¬ 
διδόμενο πειθαρχικό παράπτωμα και τάσσεται εύλογη 
προθεσμία, η οποία δεν μπορεί να είναι βραχύτερη από 
δύο (2) ημέρες και μπορεί να παραταθεί μία μόνο φορά 
μετά από αιτιολογημένη έγγραφη αίτηση του εγκα- 
λουμένου. Η απολογία υποβάλλεται εγγράφως. Πριν 
από την απολογία, ο εγκαλούμενος έχει δικαίωμα να 
λάβει γνώση του πειθαρχικού φακέλου και να ζητήσει 
αντίγραφα των σχετικών εγγράφων. 

3. Ένορκη διοικητική εξέταση διατάσσεται από το 
Διευθυντή της ΕΣΔΔΑ σε περίπτωση που συντρέχουν 
σοβαρές υπόνοιες ή σαφείς ενδείξεις για τη διάπραξη 
πειθαρχικού παραπτώματος και διενεργείται από Προ¬ 
ϊστάμενο Τμήματος της Σχολής. 

Η ένορκη διοικητική εξέταση δεν συνιστά έναρξη της 
πειθαρχικής δίωξης και ολοκληρώνεται με την υποβολή 
αιτιολογημένης έκθεσης του υπαλλήλου που τη διενεργεί. 

Εφόσον με την έκθεση διαπιστώνεται η διάπραξη πει¬ 
θαρχικού παραπτώματος από συγκεκριμένο εκπαιδευό¬ 
μενο, ο Διευθυντής της ΕΣΔΔΑ υποχρεούται να ασκήσει 
πειθαρχική δίωξη. 

Η εξέταση του εκπαιδευομένου κατά το στάδιο της 
ένορκης διοικητικής εξέτασης δεν αναπληρώνει την 
κλήση σε απολογία. 

4. Αν ο Πειθαρχικώς Προϊστάμενος, ο οποίος έχει επι- 
ληφθεί, κρίνει ότι το παράπτωμα επισύρει ποινή ανώτε¬ 
ρη της αρμοδιότητας του, παραπέμπει την υπόθεση στο 
Πρωτοβάθμιο Πειθαρχικό Συμβούλιο, οπότε και αρχίζει 
η πειθαρχική δίωξη. 

Στο παραπεμπτήριο έγγραφο πρέπει να προσδιορί¬ 
ζονται επακριβώς κατά τόπο και χρόνο τα πραγματικά 
περιστατικά που συνιστούν το πειθαρχικό παράπτωμα 
και ο διωκόμενος εκπαιδευόμενος. 

Ο Πρόεδρος του Πρωτοβάθμιου Πειθαρχικού Συμβουλί¬ 
ου, όταν λάβει το παραπεμπτήριο έγγραφο, ορίζει ως ει¬ 
σηγητή της πειθαρχικής υπόθεσης τον Υπεύθυνο Σπουδών 
καιΈρευνας που είναι μέλος του Πειθαρχικού Συμβουλίου, 
στον οποίο και παραδίδεται ο πειθαρχικός φάκελος. 

5. Πειθαρχική ανάκριση διεξάγεται υποχρεωτικά κατά 
τη διαδικασία ενώπιον του Πρωτοβάθμιου Πειθαρχικού 
Συμβουλίου. Η πειθαρχική ανάκριση διεξάγεται από τον 
Υπεύθυνο Σπουδών καιΈρευνας που είναι μέλος του Πρω¬ 
τοβάθμιου Πειθαρχικού Συμβουλίου. Εκείνος που διενεργεί 
την πειθαρχική ανάκριση προβαίνει σε ανακριτικές πράξεις, 
όπως αναζήτηση εγγράφων, εξέταση μαρτύρων και του 
διωκόμενου εκπαιδευομένου. Κατά την πειθαρχική ανάκριση 
οι μάρτυρες εξετάζονται ενόρκως, είναι δε δυνατό να εξε¬ 
ταστεί και ο εγκαλούμενος, ο οποίος καταθέτει ανωμοτί. 

Η πειθαρχική ανάκριση ολοκληρώνεται με την κλήση σε 
απολογία του εγκαλούμενου κατά τα ως άνω οριζόμενα. 

Η εξέταση του εκπαιδευομένου κατά το στάδιο της 
πειθαρχικής ανάκρισης δεν αναπληρώνει την κλήση σε 
απολογία. Η απολογία υποβάλλεται εγγράφως. Ενώπιον 
των συλλογικών πειθαρχικών οργάνων επιτρέπεται στο 
διωκόμενο και η προφορική συμπληρωματική απολογία. 

Μετά την υποβολή της απολογίας, ο Πρόεδρος του 
Πρωτοβάθμιου Πειθαρχικού Συμβουλίου προσδιορίζει τον 
τόπο, την ημέρα και την ώρα συζήτησης της υπόθεσης 
με πράξη του, η οποία κοινοποιείται στον εγκαλούμενο. 

Ο εγκαλούμενος έχει το δικαίωμα να παραστεί ενώ¬ 
πιον του Πρωτοβάθμιου Πειθαρχικού Συμβουλίου για να 
εκθέσει τις απόψεις του. 

6. Οι αποφάσεις του Πειθαρχικώς Προϊσταμένου υπό- 
κεινται σε ένσταση ενώπιον του Πρωτοβάθμιου Πειθαρ¬ 
χικού Συμβουλίου. 


Οι αποφάσεις του Πρωτοβάθμιου Πειθαρχικού Συμ¬ 
βουλίου υπόκεινται σε ένσταση ενώπιον του Δευτερο¬ 
βάθμιου Πειθαρχικού Συμβουλίου. 

Η ένσταση ασκείται στην ΕΣΔΔΑ εντός προθεσμίας 
δέκα (10) ημερών από την κοινοποίηση της απόφασης 
στον εκπαιδευόμενο και διαβιβάζεται στο αρμόδιο πει¬ 
θαρχικό όργανο. Η προθεσμία για την άσκηση ένστα¬ 
σης και η άσκηση της αναστέλλουν την εκτέλεση της 
πειθαρχικής απόφασης. 

Η πειθαρχική απόφαση κοινοποιείται σε αντίγραφο με 
μέριμνα της ΕΣΔΔΑ στον εκπαιδευόμενο, στον οποίο 
και γνωστοποιείται η τυχόν δυνατότητα άσκησης έν¬ 
στασης ενώπιον του αρμοδίου οργάνου και η σχετική 
προθεσμία άσκησής της. 

Ενώπιον του Δευτεροβάθμιου Πειθαρχικού Συμβουλίου 
εφαρμόζονται οι ανωτέρω περιγραφόμενες διαδικασίες. 

7. Κυρωμένα αντίγραφα των αποφάσεων, με τις οποίες 
επιβάλλεται πειθαρχική ποινή σε εκπαιδευόμενο, τίθε¬ 
νται στον ατομικό υπηρεσιακό του φάκελο. 

Ειδικώς, προκειμένου για παραπτώματα που σχετί¬ 
ζονται αμιγώς με τα σπουδαστικά καθήκοντα, διαγρά¬ 
φονται αυτοδικαίως η ποινή της έγγραφης επίπληξης 
μετά ένα (1) έτος και η ποινή του προστίμου μετά τρία 
(3) έτη. Ο χρόνος της διαγραφής υπολογίζεται από την 
εκτέλεση της πειθαρχικής ποινής. 

8. Η πειθαρχική διαδικασία ολοκληρώνεται το αργό¬ 
τερο εντός δύο (2) μηνών από την κλήση σε απολογία 
ενώπιον οποιοδήποτε πειθαρχικού οργάνου. 

ΜΕΡΟΣ ΠΕΜΠΤΟ: 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 19 

Τελικές - Μεταβατικές Διατάξεις 

1. Από την έναρξη ισχύος του παρόντος καταργούνται 
οι διατάξεις του Κανονισμού Σπουδών που εγκρίθηκε με 
τη αριθμ. 3933/22.01.2014 απόφαση του Δ.Σ. του ΕΚΔΔΑ 
(ΦΕΚ 160/Β'), με εξαίρεση τις διατάξεις των άρθρων 9 και 
10 παρ. 9 που εξακολουθούν να ισχύουν για τους εκπαι¬ 
δευόμενους της ΚΓ' Εκπαιδευτικής Σειράς της ΕΣΔΔΑ. 

2. Το Πρωτοβάθμιο Πειθαρχικό Συμβούλιο, που συ¬ 
γκροτήθηκε με την αριθ. 3978/18.07.2014 απόφαση του 
Δ.Σ. του ΕΚΔΔΑ (ΑΔΑ: ΩΦ7Ξ4691Φ0-7ΩΨ) και το Δευτε¬ 
ροβάθμιο Πειθαρχικό Συμβούλιο, που συγκροτήθηκε με 
την αριθ. 3979/18.07.2014 απόφαση του Δ.Σ. του ΕΚΔΔΑ 
(ΑΔΑ: ΩΗ6Σ4691Φ0-Κ3Ε), όπως τροποποιήθηκε με την 
αριθμ. 3988/01.10.2014 απόφαση του Δ.Σ. του ΕΚΔΔΑ 
(ΑΔΑ: ΒΜ294691Φ0-4ΚΘ), εξακολουθούν να λειτουργούν 
και μετά την έναρξη ισχύος του παρόντος Κανονισμού 
Σπουδών της ΕΣΔΔΑ και έως τη λήξη της θητείας τους. 

3. Ο Κανονισμός Σπουδών της Ε.Σ.Δ.Δ.Α. αναρτάται 
στο δικτυακό τόπο του ΕΚΔΔΑ. 

Αρθρο 20 
Έναρξη ισχύος 

Οι διατάξεις του παρόντος Κανονισμού Σπουδών 
ισχύουν από τη δημοσίευσή του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 
Ο Πρόεδρος 

ΙΩΑΝΝΗΣ ΧΡΥΣΟΥΛΑΚΗΣ 

